b'\n_START_ARTICLE_\nCarl Albert von Passow\n_START_SECTION_\nDen store nordiske krig\n_START_PARAGRAPH_\nCarl von Passow gikk i sin fars fotspor og endte opp som offiser. Ettersom faren var offiser i dansk tjeneste \xc3\xa5pnet nok dette en mulighet for en stilling i dansk-norsk tjeneste. Det vites lite om Carl von Passow og hans bedrifter i hans tidligere \xc3\xa5r, men han dukker opp i de milit\xc3\xa6re statuttene i 1709 som nestkommanderende i Det Aggershusiske Regiment med tittel og gasje som oberstl\xc3\xb8ytnant.\n_START_SECTION_\nVard\xc3\xb8hus festning\n_START_PARAGRAPH_\nI 1733 approberte kong Christian 6 et forslag om bygging av en ny festning i Vard\xc3\xb8hus amt. Denne ble som de tidligere festninger bygget i Vard\xc3\xb8 og var nr. 3 i rekken av festningsverk reist i Vard\xc3\xb8 igjennom \xc3\xa5renes l\xc3\xb8p. festningen ble p\xc3\xa5begynt 2. august 1734. Som arbeidskraft ble det utkommandert en l\xc3\xb8ytnant, en sersjant, en korporal, en tambour og 40 soldater fra Bergenhusiske Garnisons-Compagnie. I 1735 kom ytterligere 50 mann fra det Trondhjemske Garnisons-Compagnie. Arbeidet ble hele tiden ledet av Michael Jansen von Sundt, som kongen i 1733 hadde utnevnt til kaptein ved Ingenieur-Corpset. Den nye Vard\xc3\xb8hus festning stod ferdig i 1738 og var da et av de mest moderne og avanserte i sin tid._NEWLINE_Obestl\xc3\xb8ytnant Carl von Passow ankom Vard\xc3\xb8hus festning 20. juni 1739 og tiltr\xc3\xa5dte som kommandant umiddelbart. Han ble ogs\xc3\xa5 kongelig post\xc3\xa5pner i Vard\xc3\xb8.'